Yo‘lovchi talashgan haydovchilarning mushtlashuvi aks etgan video tarqaldi. «Toshshahartransxizmat» holatga oydinlik kiritdi

Qayd etilishicha, videodagi holat bundan ikki yil avval, 2019 yil yanvar oyida Toshkent shahri Olmazor tumani Qoraqamish 2/4 dahasidagi avtoshohbekatda sodir bo‘lgan.
Ikkala haydovchi "18-Avtobus saroyi" MChJ tasarrufidagi 87-sonli yo‘nalishda xizmat ko‘rsatib kelgan. Haydovchilar avtobus shohbekatiga yetib kelganidan so‘ng, 87-sonli avtobus haydovchi A.S. hamkasbi Sh.E.ning avtobusiga chiqqan va haqoratlab, janjal yuzaga keltirgan hamda o‘rtada mushtlashuv sodir bo‘lgan. 
Rasmiy munosabatda aytilishicha, janjalning kelib chiqishiga 87-sonli yo‘nalishda haydovchilarning harakatlanishi uchun belgilangan jadval buzilishi sabab bo‘lganligi aniqlangan. 
“18-Avtobus saroyi” MChJ tomonidan haydovchi Sh.E. bilan 2019 yil 19 yanvardagi 192-sonli hamda haydovchi A.S. bilan 2019 yil 11 fevraldagi 215-sonli buyruqlarga asosan mehnat shartnomasi bekor qilingan.
Yuqorida keltirilgan ikkala haydovchi 2019 yildan buyon “18-Avtobus saroyi” MChJda xizmat ko‘rsatmasligi ma'lum qilingan.